અચાનક એક દિવસ દીકરી મા કાઉબહેનને સિવિલ હોસ્પિટલના બાંકડે હમણાં આવું છું કહીને મૂકીને જતી રહી તે પછી ચાર મહિના સુધી દેખાઈ નહીં. કાઉબહેન પાસે તો ના પૈસા હતા, ના કપડાં, ના રહેવા માટે અન્ય કોઈ આશરો. ચાર મહિનાથી આગ ઝરતી ગરમીમાં સિવિલના બાંકડાને ઘર બનાવી કાઉબહેન બેસી રહ્યાં. બાજુમાં રામ રોટી આશ્રમમાંથી રોટલી દાળ લાવીને ખાઈને ગુજારો કરતા રહ્યાં. શરૂમાં લોકોને લાગ્યું કે હોસ્પિટલમાં કોઈની સાથે હશે. પરંતુ લાંબો સમય પસાર થતાં એક ભાઈએ બા માટે અભયમ્ને કોલ કરીને મદદ માગી.